**Vážení spoluobčania**

Zberný dvor je určený pre pôvodcov komunálneho odpadu - fyzické osoby nepodnikateľov, ktorí sú v obci zapojení do systému zberu a likvidácie komunálnych odpadov.

**Nie je určený pre právnické osoby alebo fyzické osoby podnikateľov, ktorí vykonávajú stavebné práce – stavebné úpravy, rekonštrukcie, nadstavby, výstavby a pod. v rámci svojej podnikateľskej činnosti.**

Drobný stavebný odpad je odpad z **bežných udržiavacích prác** vykonávaných fyzickou osobou alebo pre fyzickú osobu, za ktorý sa platí miestny poplatok za komunálne odpady a drobné stavebné odpady.

Poplatková povinnosť k poplatku za drobné stavebné odpady vzniká v deň, keď fyzická osoba dovezie drobný stavebný odpad do zberného dvora. Sadzba poplatku za tento odpad je 0,0780 € za 1 kg, ktorý na základe „Formulára návštevníka zberného dvora, fyzická osoba uhradí v kancelárii Obecného úradu v Smolníku.

Odvoz stavebného odpadu a objemového odpadu zo zberného dvora zabezpečuje obec na svoje náklady. Aj preto musí byť v záujme každého návštevníka ZD, znížiť objem objemového odpadu a to jeho odovzdaním v rozmontovanom a vyseparovanom stave na jednotlivé materiály – drevo, kovy, látku atď. (napríklad sedacie súpravy, skrine a pod. ) V inom prípade nebude sa preberať !

Zároveň vyzývame majiteľov nepotrebného nábytku a iného odpadu, aby sa ho nezbavovali jeho zanechaním pred domom alebo odovzdaním za poplatok niektorým spoluobčanom, aby ho odniesli na ZD. Tieto veci často končia v potoku alebo čiernej skládke!

V prípade akýchkoľvek otázok som Vám k dispozícii osobne alebo na zverejnených telefónnych číslach. Za pochopenie ďakujem

 Radoslav Dlugoš, starosta obce